2007.a. EESTI MEISTRIVÕISTLUSED VEOAUTOKROSSIS 
ÜLDJUHEND 
1. ÜLDKORRALDUS 
1.1. 2007.a. Eesti meistrivõistlused autokrossis (edaspidi MV) korraldatakse Eesti Autospordi Liidu ja EAL Veoautokomitee poolt mitmeetapilise rahvusliku seeriavõistlusena. Igaks etapiks koostab võistluste korraldaja eraldi juhendi, mis kooskõlastatakse Veoautokomitees (VAK). 
1.2. MV viiakse läbi vastavuses EALi Võistlusmäärustega, rahvuslike tehniliste tingimustega, käesoleva Üldjuhendiga ja etappide juhenditega. 
1.3. MV koosneb 5- 9 etapist vastavalt EALi võistluskalendrile. 
1.3.1. Etapi ärajäämise, asendamise ja/või toimumiskuupäeva muutmise otsustab VAK ning avalikustab selle VAK-i esimehe või aseesimehe poolt allkirjastatud bülletäänis. Etapi ärajäämisest või asendamisest informeeritakse võistlejaid hiljemalt eelmise etapi toimumise ajal. Kui etapi toimumiskuupäev muutub ühe päeva võrra, piisab, kui sellest teavitatakse etapi juhendis, kus kuupäeva muutmist eraldi rõhutatakse. 
1.4. Osavõtumaks kuni 400 EEK-i. 
1.4.1. Etapi korraldaja võib etapi juhendis nõuda eelregistreerimist ja stardiraha eelnevat tasumist, kuid ta peab tagama, et võistleja mittestartimise korral tagastatakse 90 protsenti stardirahast. Korraldaja on kohustatud väljastama kõigile võistlejatele tasumist tõendava tšeki või arve. 
2. ARVESTUSKLASSID 
2.1. MV korraldatakse järgmistes arvestusklassides: 
2.1.1. veoautod GAZ- 51/52 kuni 4000 cc R6 mootoriga 
2.1.2. veoautod GAZ- 53 kuni 4500 cc V8 mootoriga 
2.1.3. veobagid GAZ- 51/52 kuni 4000 cc R6 mootoriga 
2.1.4. veobagid GAZ- 53 kuni 6000 cc V8 mootoriga 
2.2. Juhul, kui mõni nimetatud arvestusklassidest ei omanda osalejate vähesuse tõttu kahel aastal järjest meistrivõistluste staatust, kustutakse see klass meistrivõistluste Üldjuhendist. 
2.3. Võistlusautod peavad vastama kehtivatele tehnilistele tingimustele ning omama võistlusauto EALi või LAFi tehnilist kaarti. Võistlusautodele esitatavad nõuded on kirjas Tehnilistes tingimustes. 
2.4. Võistlusauto peab kandma EAL VM kohaseid kirjeid (võistlusnumbrid, tähistused jmt.). 2007. a. MV võistlusnumbrid vastavalt 2006. a. Eesti autokrossi MV tulemustele. 
2.5. Reklaam vastavalt EALi Võistlusmäärustikule. EAL reserveerib kõikidel MV-del osalevate veoautode mõlemal kapotiserval ja MV-del osalevate veobagide mõlemal küljel ühe reklaamipinna. Numbritele ja reklaamidele esitatavad nõudmised on kirjas Tehnilistes tingimustes ja Võistlusmäärustes. 
3. MV OSAVÕTJAD 
3.1. MV-l osalejad peavad esitama EAL-i või LAF-i sõitja- ja registreerijalitsentsi, allkirjastatud osavõtuavalduse ja võistlusauto tehnilise kaardi. 
3.2. Võistlejate vanusepiir alates 16. eluaastast (sünniaasta järgi). 
4. VÕISTLUSTE KÄIK 
4.1. Võisteldakse autokrossi võistlusreeglite järgi. 
4.1.2. Autokrossi võistlus koosneb treeningsõitudest, ajavõtuga kontrollsõitudest, poolfinaal- ja finaalsõitudest. Finaalsõitude arv sõltub osavõtjate arvust. 
4.1.3. Kasutatakse stardipaigutust 2-3-2-3-2 
4.1.4. Ajavõtt 0,1-sekundilise täpsusega. 
4.1.5. Võistlejaid informeeritakse finishini jäänud ringide arvust eritahvlitega. 
4.1.5.1. Valestart. Kui auto liikumine toimub enne fooritulede süttimist, siis katkestatakse stardiprotseduur punase lipuga, valestartija saab hoiatuse ja stardiprotseduur läheb kordamisele. Teistkorne valestart sama võistleja poolt (ennem foorutulede süttimist) toob kaasa stardist eemaldamise ja võistlusprotokolli kantakse ta kui mittestartinu.
Kui valestart toimub stardiprotseduuri osas, kus fooris on süttinud punased tuled, siis karistatakse valestartijat kümne sekundilise peatusega selleks ettenähtud kohas. Valestardi karistuse peab võistleja ära kandma hiljemalt enne neljandalt ringilt tulekut.  Valestardi karistust fikseeriv kohtunik peab olema varustatud stopperiga ja 10 sekundit on karistuse kandmise minimaalne aeg. Kohtulikul on õigus võistlejat kinni hoida ka kauem, kuid ainult siis kui tema naasmine rajale pole parajasti mööduvate konkurentide tõttu ohutu.
4.1.6. Poolfinaal- ja finaalsõidus stardib kuni 12 võistlejat.
4.1.7. Kontrollsõitude koosseisud loositakse. Korraga võib rajal sõita kuni 5 võistlusautot. Kontrollsõitudes läbitakse kolm ringi, teise ja kolmanda ringi aeg fikseeritakse eraldi. Parima ringiaja võrdsuse korral võrreldakse paremuselt teise ringi aega. Edasise võrdsuse korral saab eelise hiljem startinud võistleja. 
4.1.8. Kui masinaklassis osaleb 12 või vähem võistlejat, peab võistleja finaalsõitudesse pääsemiseks läbima poolfinaalsõitudes vähemalt 30 % ringide arvust (5 ringi). 
4.1.8.1. Poolfinaalsõidus mittestartinud võistleja saab oma arvestusklassi suurima punktisumma selles poolfinaalsõidus ja lisaks 10 punkti. 
4.1.8.2. Kui masinaklassis osaleb alla nelja võistleja, sõidavad nad poolfinaalides koos teise veoautode klassiga (veobagid koos teise veobagiklassiga). Start antakse klassidele eraldi, intervalliga 10 – 20 sekundit. Finaalsõitudes sõidavad kõik arvestusklassid eraldi. 
4.1.9. Võistluste käik kui osaleb kuni 12 võistlejat: 
4.1.9.1. Toimub kaks poolfinaalsõitu kumbki 8 ringi ja finaalsõit 12 ringi. 
4.1.9.2. Esimeses poolfinaalsõidus stardivad võistlejad vastavalt kontrollsõitude paremusjärjestusele. Poolfinaali võitja saab 1 punkti, teine 2 punkti jne. 
4.1.9.3. Teises poolfinaalsõidus stardivad võistlejad vastavalt esimese poolfinaalsõidu tulemustele. Poolfinaali võitja saab 1 punkti, teine 2 punkti jne. 
4.1.9.4. Poolfinaalsõitudes saadud punktid summeeritakse. Väikseima punktisumma saavutanud võistleja valib finaalis stardikoha esimesena jne. Punktide võrdsuse korral eelistatakse võistlejat, kellel oli parem tulemus (koht) teises poolfinaalsõidus. 
4.1.10. Võistluste käik kui osaleb 13 kuni 24 võistlejat: 
4.1.10.1. Toimub kaks poolfinaalisõitu kumbki 8 ringi, C-, B-finaal 6 ringi ja A-finaal 12 ringi. 
4.1.10.2 Kontrollsõidus parima aja saavutanud võistleja stardib esimeses poolfinaalis, teise aja saavutanud võistleja teises poolfinaalis, kolmas esimeses, neljas teises jne. 
4.1.10.3. Võrdse aja saavutanud võistlejad stardivad erinevates poolfinaalides. Kontrollsõidus parema ringiaja saavutanud võistleja valib poolfinaalis stardikoha esimesena, teise aja saavutanud järgmisena jne. 
4.1.10.4. Kummastki poolfinaalist pääseb 4 paremat võistlejat otse A-finaali, järgmised 4 võistlejat otse B finaali ning 4 viimast C- finaali. C- finaalist pääseb 4 esimest B- finaali ja sealt 4 esimest A- finaalsõitu. 
4.1.10.5. Stardikoha finaalsõidus valib esimesena poolfinaalide võitjatest võistleja, kellel oli kontrollsõitudes parem tulemus, kolmandana valib finaalsõidu stardikoha poolfinaalides teise koha saavutanud sõitjatest võistleja, kellel oli kontrollsõitudes parem tulemus jne. C-, B-finaalist edasipääsenud võistlejad valivad stardikohad vastavalt oma finaali paremusjärjestusele (kohale). Võistleja mittestartimise korral jääb tema stardikoht tühjaks. 
4.1.11. Võistluste käik kui osaleb 25 või enam võistlejat: 
4.1.11.1. Toimub kolm poolfinaalisõitu igaüks 8 ringi, E-, D-, C-, B-finaal 6 ringi ja A-finaal 12 ringi. 
4.1.11.2. Kontrollsõidus parima aja saavutanud võistleja stardib esimeses poolfinaalis, teise aja saavutanud teises poolfinaalis, kolmanda aja saavutanud kolmandas poolfinaalis, neljas esimeses jne. 
4.1.11.3.Võrdse aja saavutanud võistlejad stardivad erinevates poolfinaalides. Kontrollsõidus parema ringiaja saavutanud võistleja valib esimesena stardikoha omas poolfinaalis, teise aja saavutanud järgmisena jne. 
4.1.11.4. Igast poolfinaalist pääseb 2 paremat võistlejat otse A-finaali, järgmised 2 võistlejat otse B- finaali järgmised 2 võistlejat otse C-finaali, järgmised 2 võistlejat D-finaali ning ülejäänud E- finaali. Igast finaalist pääsevad 6 paremat järgmisse finaalsõitu. 
4.1.11.5. Stardikoha finaalsõidus valib esimesena poolfinaalide võitjatest võistleja, kellel oli kontrollsõitudes parem tulemus jne. B-, C-, D-, E-finaalist edasipääsenud võistlejad valivad stardikohad vastavalt oma finaali paremusjärjestusele (kohale). 
4.2. Igale arvestusklassile peab olema Juhendiga tagatud vähemalt 10 minutit treeningsõiduaega. 
4.3. Ühel autol võib võistelda üks võistleja. Ühel etapil võib võistleja võisteleda vaid ühes arvestusklassis. 
4.4. Võistlussõitude paremusjärjestus selgub vastavalt läbitud ringide arvule ja finishijoone ületamise järjestusele. 
4.5. Võistlussõidu katkestajad järjestatakse vastavalt läbitud ringide arvule. Ühel ja samal ringil katkestajatest saab parema koha võistleja, kes ületas katkestamisele eelnenud ringil finishijoone esimesena. Esimesel ringil katkestajate järjestus vastavalt stardi järjestusele. 
4.6. Võistlussõidu katkestamine. Võistlussõit võib katkeda vääramatu jõu tõttu või võistluse peakohtuniku otsusel (rada on läbimatu, rajal raske avarii, massiline valestart vms.) 
4.6.1. Poolfinaal- või finaalsõit, mis lõpeb peakohtuniku otsusel või vääramatu jõu tõttu enne, kui liider on läbinud 30 protsenti täisringidest, kuulub asendamisele. Asendussõidu start antakse mitte enne kui 20 minutit pärast võistlejate naasmist boksidesse. Asendussõidu läbiviimiseks võib muuta võistluste ajakava (muuta näiteks erinevate klasside või poolfinaalide stardiaegu). 
4.6.2. Poolfinaalsõidus, mis lõpeb peakohtuniku otsusel või vääramatu jõu tõttu enne Üldjuhendis ette nähtud ringide arvu täitumist, kuid liider on läbinud rohkem kui 30 protsenti ringidest, kuulutatakse tulemused välja vastavalt katkestamisele eelnenud ringi finishijoone ületamise järjestusele. 
4.6.3. Finaalsõidus, mis lõpeb peakohtuniku otsusel või vääramatu jõu tõttu siis, kui liider on läbinud 31-60 protsenti ringidest, kuulutatakse tulemused välja vastavalt katkestamisele eelnenud ringi finishijoone ületamise järjestusele, kuid võistlejad saavad üldisesse punktitabelisse pool punktidest, mis on ette nähtud käesoleva Üldjuhendiga. (vaata ka punkt 5.1.2) 
4.6.4. Finaalsõidus, mis lõpeb peakohtuniku otsusel või vääramatu jõu tõttu siis, kui liider on läbinud üle 60 protsendi ringidest, kuulutatakse tulemused välja vastavalt katkestamisele eelnenud ringi finishijoone ületamise järjestusele. 
4.7. Võistlustulemuste lõpp-protokollis esitatakse võistlejate andmed, saavutatud kohad, ajad, katkestamised ja katkestamiste põhjused kõigi võistlusel registreerinute kohta vastavalt EALi Aastaraamat pt. E Art.6.6. 
4.8. Esildisi saab esitada võistluste juhile 15 minuti jooksul pärast esialgsete tulemuste avaldamist antud võistluse teadetetahvlil. (Vt. EALi Aastaraamat Rahvusvahelised võistlusmäärused pt. XII .) 
5. MV TULEMUSED 
5.1. Iga etapi 12 esimest võistlejat omas klassis saavad punkte järgmiselt: 15-13-11-9-8-7-6-5-4-3-2-1. Punktide saamiseks peab võistleja finaalis ületama stardijoone. 
5.1.2. Juhul, kui etapil osaleb arvestusklassis vähem kui 5 (viis) võistlejat; kui finaalsõit lõpeb peakohtuniku otsusel või vääramatu jõu tõttu enne, kui liider on läbinud 60 protsenti ringidest, või kui kõik võistlejad katkestavad, saavad 12 esimest võistlejat punkte järgmiselt: 8-7-6-5-4-4-3-3-2-2-1-1. 
5.2. MV tulemused selguvad arvestuspunktide liitmisel. Arvesse lähevad kõik toimunud MV etapid. 
5.3. Mitme sportlase punktisummade võrdsuse korral eelistatakse võistlejat, kellel on rohkem etapivõite ( teisi, kolmandaid jne. kõrgemaid kohti). Edasise võrdsuse korral on määravaks parem tulemus viimaselt toimunud etapilt, seejärel eelviimaselt jne. 
5.4. Kirjalike esildisi MV punktiarvestuse kohta saab esitada EAL-i sekretariaati kolme päeva jooksul pärast punktitabeli avaldamist EAL-i võrgulehel. 
6. MV AUTASUSTAMINE 
6.1. MV arvestusklassis loetakse toimunuks kui hooaja jooksul on osalenud vähemalt seitse võistlejat. Võistleja loetakse etapil osalenuks, siis kui ta on ületanud vähemalt ühes võistlussõidus stardijoone. 
6.2. MV igal etapil autasustab etapi korraldaja kolme paremat võistlejat karikaga. Juhul, kui samas masinaklassis startis viis või vähem võistlejat, võib korraldaja autasustatada ainult võitjat. 
6.3. Eesti MV 2007. aasta kokkuvõttes autasustab EAL kolme paremat võistlejat igas arvestusklassis karikaga. 
6.4. MV autasustamine toimub EALi 2007.a. hooaja lõpetamisel. 
7. LISASÄTTED
7.1. Käitumine ja trahvid võistluspaigas.
7.1.1. Võistluspaigas liikuvas autos/bagis või mõnes muus sõidukis on lubatud sõita ainult kabiinis/kokpitis. Igasugune astmelaudadel, veokastis või mujal masinate liikumise ajal sõitmine on keelatud. Trahv rikkumise eest on 500 EEK. Trahv määratakse määrust rikkuva meeskonna võistlejale. 

7.1.2. EAL`is registreeritud võistluste ning ametlike treeningute ajal vastutab võistleja enda ja oma kaaskondlaste käitumise eest võistluspaigas. Võistluste käigus tekkinud küsimuste, probleemide või ettepanekutega võib võistluse kohtunike poole pöörduda ainult võistleja või tema registreerija klubi esindaja. Võistlussõidu toimumise ajal kohtunike töö segamine ja takistamine on keelatud. Ebasportliku käitumise või kohtunike töö segamise eest on trahv 1000 EEK. 

7.2. Trahvi määramise õigus võistluspaigas on ainult võistluste peakohtunikul (võistluste juhil).

7.3. Trahvi tasumata jätmise korral ei lubata võistlejat järgmisesse võistlusstarti või jäetakse välja kuulutamata tema võistlustulemus. 
7.4. Boksides on suurimaks lubatud sõidukiiruseks 20 km/h.
8. ÜLDJUHENDI KEHTIMINE 
8.1. Käesolev Üldjuhend kehtib 31. detsembrini 2007 (V.a. erandjuhtumil, mis on toodud punktis 1.3.1.). 
8.2. Antud Üldjuhendiga ja Lisadega reglementeerimata olukorrad lahendatakse vastavuses FIA määruste ja normdokumentidega.